 शैलेशले जिते मास्टर सेलेक्सन
रोयल नेपाल गल्फ क्लब (आरएनजीसी) को शतवार्षिकीको अवसरमा आयोजित मास्टर सेलेक्सन गल्फ च्याम्पियनसिपको उपाधि शैलेश संघाईले जितेका छन् । आरएनजीसीमा ३/४ स्टेबलफोर्ड फम्र्याटमा भएको च्याम्पियनसिपमा उनले काउन्ट(ब्याकका आधारमा उपाधि आफ्नो नाममा लेखाए । 
काठमाडौं — रोयल नेपाल गल्फ क्लब (आरएनजीसी) को शतवार्षिकीको अवसरमा आयोजित मास्टर सेलेक्सन गल्फ च्याम्पियनसिपको उपाधि शैलेश संघाईले जितेका छन् । आरएनजीसीमा ३/४ स्टेबलफोर्ड फम्र्याटमा भएको च्याम्पियनसिपमा उनले काउन्ट(ब्याकका आधारमा उपाधि आफ्नो नाममा लेखाए । विजेता शैलेश र दोस्रो स्थानका भरत बस्ताकोटीले समान ३९ अंक जोडेका थिए । ग्रसतर्फ फुन्तोक एन लामा ३३ अंक जोड्दै पहिलो भए । महिलातर्फको उपाधि ३२ अंक जोडेकी कल्पना लिम्बूले जितिन् । २९ अंक बनाएकी रेखा घिमिरे दोस्रो भइन् । सिनियरतर्फ गोपाल चित्रकार ३७ अंक जोड्दै पहिलो भए। सुपर सिनियरतर्फ २६ अंकसाथ कल्याण श्रेष्ठ सफल भए । च्याम्पियनसिपमा ताहिर शाहले मोस्ट बर्डिज, आङनोर्बु शेर्पाले लङगेस्ट ड्राइभ र बलराम चौलागाईंले क्लोजेस्ट टु द पिनको उपाधि जिते । आरएनजीसी स्थापनाको एक सय वर्ष पुगेको अवसरमा विजय डिस्ट्रिलरीको मास्टर सेलेक्सनद्वारा प्रायोजित दुई दिने च्याम्पियनसिपमा ७० खेलाडी सहभागी थिए ।